Der bliver ingen stor reklameskulptur på stranden ved Skagens gren. Et enigt plan- og miljøudvalg i Skagen har afvist at lade et privat firma opstille træinstallationen som en reklame for en bestemt type træbeskyttelse. Det fortæller P4 Nordjylland. - Vi er også sikre på, at fredningsnævnet ikke ville give dispensation fra fredningen, men det er ikke kun derfor, siger udvalgsformand John Christensen fra Venstre. - Vi har gjort meget for at værne om, at vores strande skal være autentiske, og det lever denne installation ikke op til, tilføjer han.

Opsummering:
Nej til kunstnerisk reklame for træbeskyttelse